CELEX: 32018R0553
Language: hu
Date: 2018-04-03 00:00:00
Title: A Bizottság (EU) 2018/553 végrehajtási rendelete (2018. április 3.) egyes áruk Kombinált Nómenklatúra szerinti besorolásáról

10.4.2018   
               
               
                  HU
               
               
                  Az Európai Unió Hivatalos Lapja
               
               
                  L 92/1
               
            A BIZOTTSÁG (EU) 2018/553 VÉGREHAJTÁSI RENDELETE
      (2018. április 3.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2018. április 3-án.
         
            
               a Bizottság részéről,
            
            
               az elnök nevében,
            
            Stephen QUEST
            
               főigazgató
            
            
               Adóügyi és Vámuniós Főigazgatóság
            
         
      
      
         (1)  HL L 269., 2013.10.10., 1. o.
      
      
         (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás
                     (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Kettő, kapcsok által összetartott csőből álló árucikk, amelynek teljes hossza körülbelül 150 cm és amelyben az egyes csövek átmérője körülbelül 0,8 cm. A csövek hegesztettek és egy alumíniumötvözetből készültek.
                     Az árucikket gépjárművekben történő felhasználásra szánták a hűtőfolyadéknak a motortól a jármű műszerfala alatti hőcserélőhöz való továbbítására.
                     Lásd a képet (*1).
                  
                  
                     7608 20 20 
                  
                  
                     A besorolást a Kombinált Nómenklatúra értelmezésére vonatkozó 1. és 6. általános szabály, valamint a 7608 , a 7608 20  és a 7608 20 20  KN-kód szövege határozza meg.
                     A termék nem sorolható be a 8415 90 00  KN-kód alá légkondicionáló berendezés alkatrészeként, a 8419 90 85  KN-kód alá anyagoknak hőmérséklet-változás által való kezelésére szolgáló gép más alkatrészeként vagy a 8708 91 99  KN-kód alá gépjárművek hűtőjének alkatrészeként, mivel objektív jellemzői alapján az árucikk nem azonosítható úgy, mintha kizárólag vagy elsősorban ilyen árucikkekkel lenne felhasználható (lásd a XVI. áruosztályhoz tartozó Megjegyzések 2. b) pontját, és a XVII. áruosztályhoz tartozó Megjegyzések 3. pontját).
                     Az árucikket ezért a 7608 20 20  KN-kód alá, alumíniumötvözetből hegesztett alumíniumcsőként kell besorolni.
                  
               
            (*1)  A kép csupán tájékoztató jellegű.